I forbindelse med den kommende gymnasiereform vil jeg foreslå, at de implicerede parter tager en praktisk vinkel på skolegangen op: elevernes mødetid.

Spørgsmålet er, om det er hensigtsmæssigt, at en skoledag for teenagere partout skal starte kl. 8, som den har gjort, siden vi var et bondesamfund og de unge skulle op og malke køer.

I dag ved vi, at teenagere generelt har brug for 1-1,5 timer længere nattesøvn end voksne, fordi deres krop og hjerne går igennem en rivende udvikling.